Трактаразаводзкі пасёлак

**Трактаразаво́дзкі пасё́лак** — мікрараён на паўдзёвым захадзе Партызанскім раёну Менску, забудаваны ў 2-й палове 1940-х гадоў на месцы былога Антонаўскага ўрочышча.

Назву атрымаў з нагоды адначаснага ўзьвядзеньня Менскага трактарнага заводу.

## Вуліцы
* Партызанскі праспэкт (раней Магілёўская шаша).
* Бульвар Трактарабудаўнікоў.
* Вуліцы (9): Будзёнага, Ванеева (да траўня 1947 г. Лекерта), Грыцаўца (раней Завадзкое кольца), Даўгабродзкая (раней прадмесьце Доўгі Брод), Кашавога, Клумава (раней Клюбная), Стаханаўская, Чабатарова (раней Прамысловая) і Шчарбакова.
* Завулкі (5): Будзёнага (раней Лазьневы), Вучнёўскі, Клумава, Стаханаўскі і Шчарбакова.


Начало улиц Кошевого и Клумова.jpg|Пачатак вуліцаў Кашавога і Клумава
Декоративное оформление дома по улице Будённого.jpg|Аздабленьне дома па вуліцы Будзёнага
Пример архитектуры тракторозаводского посёлка в Минске.jpg|Дом на рагу вуліцаў Чабатарава і Стаханаўскай
Улица Долгобродская в Минске.jpg|Даўгабродзкая вуліца (2014 г.)


## Забудова і прамысловасьць
На 2018 год мікрараён Трактаразаводзкі пасёлак меў 2-5-павярховую забудову, што ўлучала гуртажытак № 9 «МТЗ». У межах мікрараёну месьціліся «Менскі трактарны завод» («МТЗ») і 124-я аўтазборачная вытворчасьць ААТ «Менскі завод колавых цягачоў».

## Транспарт
У мікрараёне месьціцца станцыя мэтро «Трактарны завод» Аўтазаводзкай лініі Менскага мэтрапалітэну. На 2018 год на трамвайных прыпынках «Будзёнага», «Ванеева» і «Трактарны завод» спыняліся трамваі № 3, 6 і 9. На прыпынках «Кашавога», «Будзёнага» і «Стаханаўская» спыняўся электробус № 59 («Вітаўт Макс Электра»). На 7 прыпынках — «Будзёнага», «Ванеева», «плошча Ванеева», «Ваўпшасава», «Грыцаўца», «Кашавога» і «Стаханаўская» — агулам спыняліся тралейбусы 10 маршрутаў: № 3, 15, 16, 17, 19, 30, 34, 41, 41д і 49. Таксама дзейнічала 10 аўтубусных маршрутаў: № 2с, 43, 43д, 71, 79, 79д, 84, 93 і 106. Працаваў чыгуначны прыпынак «Трактарны».

## Інфраструктура

У мікрараёне Трактаразаводзкі пасёлак месьціцца Дом культуры МТЗ з 2 залямі на 800 і 300 месцаў. Пры ім працуюць ансамбль бальнага танцу «Мара», ансамбль танцу «Лянок» і ансамбль эстраднага танцу «Серпантин», тэатры «На Доўгім бродзе» і «Карусель», а таксама студыя выяўленчага мастацтва і духавы аркестар. Таксама працуе бібліятэка № 6 (вул. Кашавога, д. 10). Уздоўж Сьляпянскай воднай сыстэмы працягнуўся Антонаўскі парк — ад чыгункі Менск-Масква на поўначы да Партызанскга праспэкта на поўдні. Таксама існуе 2 сквэры — імя Яўгена Клумава і «Садружнасьць». Апошні між вуліцамі Кашавога, Чабатарова і Даўгабродзкай.

### Адукацыя
2 ВНУ: навучальны корпус Беларускай дзяржаўнай акадэміі мастацтваў (вул. Будзёнага, д. 6) і Міжнародны дзяржаўны экалягічны інстытут імя Андрэя Сахарава (вул. Даўгабродзкая, д. 23) у складзе БДУ.
3 ССНУ: Менскі каледж мантажных і пад’ёмна-транспартных работаў (вул. Будзёнага, д. 8), Менскі машынабудаўнічы каледж (вул. Даўгабродзкая, д. 25), Менскі мэдычны каледж (вул. Даўгабродзкая, д. 41, корп. 1), Менская гарадзкая кадэцкая вучэльня № 1 (вул. Стаханаўская, д. 1).
3 школы: музычныя № 3 імя Шапэна (вул. Шчарбакова, д. 4), № 22 з харэаграфічным ухілам (вул. Грыцаўца, д. 9) і № 87 (вул. Шчарбакова, д. 23).


Средняя школа № 57 г. Минска.jpg|Корпус Акадэміі мастацтваў
Музыкальная школа № 3 им. Шопена.jpg|Музычная школа № 3
СШ № 22 г. Минска.jpg|Школа № 22


### Ахова здароўя

* 9-я гарадзкая паліклініка (вул. Шчарбакова, д. 1)
* 9-я дзіцячая паліклініка (вул. Даўабродзкая, д. 39, корп. 1)
* Мэдцэнтар МТЗ (вул. Стаханаўская, д. 10а)
* Дзяжурная аптэка № 25 УП «Белфармацыя» (вул. Кашавога, д. 10; кругласодневая)

## Гісторыя
У 19 стагодзьдзі на месцы мікрараёна знаходзілася Антонаўскае ўрочышча, якое належала праваслаўнай царкве. Урочышча атрымала назва ад імя менскага япіскапа Антонія, які там жыў пасьля сыходу з пасады ў 1848 годзе. Пасьля 1919 году бальшавіцкі ўрад Беларускай ССР канфіскаваў гэтыя землі. За 1939—1941 гады на загад генсакратара ЦК УКП(б) Ёсіфа Сталіна на месцы ўрочышча ўзьвялі ангары для самалётаў і аэрадром. Падчас нямецкай акупацыі іх выкарыстоўвалі нямецкія вайскоўцы. 29 траўня 1946 г. Савет міністраў СССР ухваліў Пастанову № 1142 аб будаўніцтве Менскага трактарнага завода на месцы аэрадрома. У 1946—1950 гадах на будоўлі трактарнага завода і пасёлка працавала звыш 5000 нямецкіх ваеннапалонных. Забудову Трактаразаводзкага пасёлка распрацаваў архітэктар Зіновій Розэнфэльд. Кватэры на Стаханаўскай вуліцы абсталявалі ваннамі, што было на той час раскошай
. Тамсама разьмясьцілі школу (на 2013 г. там гуртажытак), лазьню, фізкультурны асяродак, аддзяленьне міліцыі, лякарню і дзіцячы сад.

## Крыніцы

## Вонкавыя спасылкі
* 

Катэгорыя:Мікрараёны Менску
Катэгорыя:Партызанскі раён (Менск)
Катэгорыя:Зьявіліся ў 1946 годзе